Γερουσία της Δημοκρατίας (Ιταλία)

Η Γερουσία της Δημοκρατίας (ιταλικά: Senato della Repubblica) είναι η άνω βουλή του Ιταλικού Κοινοβουλίου. Ιδρύθηκε στην παρούσα μορφή της στις 8 Μαΐου 1948, αλλά υπήρχε κατά την διάρκεια της μοναρχίας ως Γερουσία του Βασιλείου (Senato del Regno), συνεχίζοντας από το Υποαλπικό Κοινοβούλιο του Πεδεμοντίου που ιδρύθηκε στις 8 Μαΐου 1848.

 Σύνθεση 
Η Γερουσία αποτελείται από 315 εκλεγμένα μέλη (senatori), εκλεγμένα για για ένα μέγιστο 5 ετών, από τα οποία έξι εκπροσωπούν Ιταλούς που ζουν σε υπερπόντιες περιοχές. Οι γερουσιαστές πρέπει να είναι 40 ετών ή μεγαλύτεροι, και εκλέγονται από πολίτες ηλικίας 25 ετών και άνω. Σύμφωνα με τις ειδικές συνταγματικές προβλέψεις, 'ισόβιοι γερουσιαστές' μπορούν να υπάρξουν, είτε πρώην πρόεδροι, ως ex officio ισόβιοι γερουσιαστές, ή όσοι έχουν διορισθεί από τον πρόεδρο "για προεξέχουσες αξίες στην κοινωνικό, επιστημονικό, καλλιτεχνικό ή λογοτεχνικό τομέα". Το 2010, υπήρχαν έξι ισόβιοι γερουσιαστές: ο Όσκαρ Λουίτζι Σκάλφαρο (πρώην Πρόεδρος), Τζούλιο Αντρεότι (πρώην Πρωθυπουργός), Ρίτα Λέβι Μονταλτσίνι (νικήτρια του Βραβείου Νόμπελ Ιατρικής 1986), ο Εμίλιο Κολόμπο (πρώην Πρωθυπουργός), ο Σέρτζιο Πινινφαρίνα (σχεδιαστής), ο Κάρλο Αζέλιο Τσιάμπι (πρώην Πρόεδρος).  Τζόρτζιο Ναπολιτάνο (πρώην Πρόεδρος της Ιταλικής Κάτω Βουλής και ένας εκ των ηγετών του Κομμουνιστικού Κόμματος), τότε Πρόεδρος της Δημοκρατίας, δεν είναι πλέον μέλος της Γερουσίας, και θα μπορεί να επαναλάβει τα καθήκοντα του ως γερουσιαστής το 2013 το νεότερο. Η Ιταλική Γερουσία είναι ασυνήθιστη ανάμεσα στις Άνω Βουλές στο ότι έχει σχεδόν την ίδια δύναμη με την Κάτω ομόλογή της: άλλα εκτός του προϋπολογισμού, κάθε νόμος μπορεί να προταθεί για πρώτη φορά σε οποιοδήποτε από τα δύο σώματα, και πρέπει να εγκριθεί με την ίδια μορφή από αμφότερα τα σώματα· επιπλέον η Κυβέρνηση πρέπει να έχει την συναίνεση και των δύο για να παραμείνει στην εξουσία (αυτή η κατάσταση ονομάζεται "τέλειος διθαλαμισμός").

Η Γερουσία μπορεί να διαλυθεί πριν την εκπνοή της κανονικής της θητείας από τον Πρόεδρο της Δημοκρατίας, όταν καμία κυβέρνηση δεν μπορεί να επιτύχει πλειοψηφία.

 Πρόεδροι 
Με βάση το ισχύον Σύνταγμα, η Γερουσία πρέπει να συνεδριάσει για πρώτη φορά όχι αργότερα από 20 ημέρες μετά τις γενικές εκλογές. Αυτή η συνεδρίαση, με προεδρεύοντα τον πρεσβύτερο γερουσιαστή, προχωρεί για να εκλέξει τον Πρόεδρο της Γερουσίας για την επόμενη κοινοβουλευτική περίοδο. Στις δύο πρώτες προσπάθειες ψηφοφορίας, χρειάζεται απόλυτη πλειοψηφία σε όλους τους γερουσιαστές· αν χρειασθεί τρίτος γύρος, ένας υποψήφιος μπορεί να εκλεγεί με απόλυτη πλειοψηφία των παρόντων και ψηφιζόντων γερουσιαστών. Αν αυτός ο τρίτος γύρος αποτύχει να αναδείξει έναν νικητή, μια τελική μυστική ψηφοφορία διεξάγεται μεταξύ των δύο γερουσιαστών με τις περισσότερες ψήφους στην προηγούμενη ψηφοφορία. Σε περίπτωση ισοψηφίας, ο πρεσβύτερος γερουσιαστής θεωρείται νικητής.

Επιπροσθέτως με το να επιβλέπει τις εργασίες του σώματος, να προεδρεύει και να ρυθμίζει τις συζητήσεις, να αποφασίζει αν οι προτάσεις και τα νομοσχέδια είναι αποδεκτά, να αντιπροσωπεύει την Γερουσία, κτλ.,  ο Πρόεδρος της Γερουσίας αντικαθιστά τον Πρόεδρο της Δημοκρατίας όταν ο πρόεδρος είναι ανίκανος να εκπληρώσει τα καθήκοντα του αξιώματος του. Πρόεδρος της Γερουσίας (από τις 24 Μαρτίου 2018) είναι σήμερα η Ελιζαμπέτα Καζελάτι.

 Προηγούμενοι Πρόεδροι της Ιταλικής Γερουσίας (πρόσφατα έτη) 
Βλέπε Κατάλογος Προέδρων της Ιταλικής Γερουσίας για την πλήρη λίστα.

 Πρόεδρος  Από  Μέχρι  Σημειώσεις9ο Νομοθετικό Σώμα  Φραντσέσκο Κοσίγκα  12 Ιουλίου 1983  24 Ιουνίου 1985 εκλέχθηκε Πρόεδρος της Ιταλικής Δημοκρατίας Αμιντόρε Φανφάνι  9 Ιουλίου 1985  17 Απριλίου 1987  παραιτήθηκε αφότου εκλέχθηκε Πρωθυπουργός Τζιοβάννι Φραντσέσκο Μαλαγκόντι  22 Απριλίου 1987  1 Ιουλίου 1987  10ο Νομοθετικό Σώμα  Τζιοβάννι Σπαντολίνι  2 Ιουλίου 1987  22 Απριλίου 1992  11ο Νομοθετικό Σώμα  Τζιοβάννι Σπαντολίνι  24 Απριλίου 1992  14 Απριλίου 1994  12ο Νομοθετικό Σώμα  Κάρλο Σκονιαμίλιο Παζίνι  16 Απριλίου 1994  8 Μαΐου 1996  13ο Νομοθετικό Σώμα  Μίκολα Μαντσίνο  9 Μαΐου 1996  29 Μαΐου 2001  14ο Νομοθετικό Σώμα  Μαρτσέλλο Πέρα  30 Μαΐου 2001  27 Απριλίου 2006  15ο Νομοθετικό Σώμα  Φράνκο Μαρίνι  29 Απριλίου 2006  28 Απριλίου 2008  16ο Νομοθετικό Σώμα  Ρενάτο Σκιφάνι  29 Απριλίου 2008  15 Μαρτίου 2013  17ο Νομοθετικό Σώμα  Πιέρρο Γκράσσο  16 Μαρτίου 2013  23 Μαρτίου 2018  18ο Νομοθετικό Σώμα  Ελιζαμπέτα Καζελάτι  24 Μαρτίου 2018  12 Οκτωβρίου 2022  18ο Νομοθετικό Σώμα  Ινιάτσιο Λα Ρούσα  13 Οκτωβρίου 2022 

 Παλάτσο Μαντάμα 
Από το 1871, η έδρα της Γερουσίας είναι το Παλάτσο Μαντάμα στην Ρώμη. Μια πλάκα στον τοίχο πίσω από τη θέση του προέδρου μνημονεύει το μήνυμα που απευθύνθηκε στο Κοινοβούλιο όταν συνεδρίασε στην νέα έδρα της κυβέρνησης από τον Βασιλιά της Ιταλίας:

Άνωθεν του έχει τοποθετηθεί μια πλάκα που φέρει την επιγραφή:


 Εικόνες 

 Δείτε επίσης 
 Κοινοβούλιο της Ιταλίας
 Βουλή των Αντιπροσώπων (Ιταλία)
 Γερουσία
 Ρωμαϊκή Σύγκλητος

 Εξωτερικοί σύνδεσμοι 

 Επίσημη ιστοσελίδα

Κατηγορία:Νομοθετικά σώματα
Γερουσία